દેશના-પ્રજાના પૈસે તાગડધિન્ના કરતા આવા ડિફૉલ્ટરોને ડામી દેવાનો સમય ક્યારનો પાકી ગયો હતો, પરંતુ કમસે કમ આવો સમય હવે આવ્યો એ પણ ઘણું છે. આ કાર્ય પૉલિટિકલ-સરકારી વિલિંગનેસથી જ થઈ શકે એમ છે. રિઝર્વ બૅન્કે આ ગંભીર સમસ્યાનો ઉપાય હાથ ધરીને કમસે કમ ભાવિ માટે તો અગમચેતી ઊભી કરી છે ત્યારે માલ્યાનો આ કિસ્સો દેશની તમામ બૅન્કો-બૅન્કિંગ સિસ્ટમ અને સરકાર માટે પણ મોટા અને ગંભીર બોધપાઠ સમાન બની રહેશે. ઇન શૉર્ટ, માલ્યાને લીધે હવે નવા આલ્યાના જન્મ થતા અટકશે કે ઓછા થશે એવું ચોક્કસ માની શકાય. આમ પણ રિઝર્વ બૅન્ક અને સરકાર આ દિશામાં સક્રિય બની જ ગઈ છે.